የፈረንሳይ የውጭ ጉዳይ ሚንስትር በኢትዮጵያ ጉብኝት ለማድረግ አዲስ አበባ ይገባሉ
የፈረንሳይ የውጭ ጉዳይ ሚኒስትር ጅን ይቭስ ለ-ድርየን ይፋዊ የስራ ጉብኝት ለማድረግ ነገ  አዲስ አበባ ይገባሉ፡፡ሰኔ 1 ቀን 2010 ዓ.ም አዲስ አበባ የሚገቡት የውጭ ጉዳይ ሚኒስትሩ በቆይታቸው ከኢፌዲሪ ምክትል ጠቅላይ ሚኒስትር ደመቀ መኮንን ጋር ተገናኝተው በሁለትዮሽዮና አካባቢያዊ ጉዳዮች ላይ ይመክራሉ፡፡የፈረንሳይ የውጭ ቀጥተኛ ኢንቨስትመንት ፍሰት ከጊዜ ወደ ጊዜ የጨመረ ሲሆን 121 የፈረንሳይ የኢንቨስትመንት ፕሮጀክቶች በአገራችን የተመዘገቡ  ሲሆን ከእነዚህ ውስጥ 65ቱ በስራ ላይ ይገኛሉ፡፡የሁለቱ አገሮች ግንኙነት አንድ ምዕተ ዓመትን አስቆጥሯል፡፡ ግንኙነቱ የተጀመረው በ1890 ዓ.ም ነው፡፡5ኛው የኢትዮ ፈረንሳይ የቢዝነስ ፎረም በዚህ ዓመት መጋቢት ወር ላይ በአዲስ አበባ መካሄዱ ይታወሳል፡፡ 